NaiveNeuron/SloPal huggingface dataset:
Žitňanská, Jana, poslankyňa NR SR (2022-10-04):
Ďakujem veľmi pekne. Ja som v prvom čítaní vystupovala, keďže išiel, išlo niekoľko zákonov, sociálnych zákonov za sebou a na viacerých z nich som pracovala a tak už som nechcela zahlcovať tú rozpravu aj vystúpením k tomuto zákonu, ale naozaj sa veľmi teším, že sa podarilo v Európskom parlamente schváliť takúto smernicu s tým, že, samozrejme, v niektorých aspektoch my ideme oveľa ďalej, máme oveľa štedrejší ten systém. Čiže vždy je to tak, že keď členská krajina chce niečo navyše, môže to urobiť, ale tam, kde máme resty, tak tam vlastne sme povinní to nejakým spôsobom aplikovať. A ja sa teším, že konečne aj na Slovensku budú môcť otcovia si čerpať tzv. otcovskú dovolenku, pretože je naozaj, myslím si, že pre každú mamu veľmi, veľmi príjemné mať po boku svojho partnera pri tých začiatkoch, pretože tie začiatky bývajú také náročnejšie. A väčšinou, aspoň teda čo viem, v mnohých to suplujú staré mamy alebo niekto ďalší príde pomáhať, ale myslím si, že je dôležité aj pre toho otca, aby od začiatku videl, čo obnáša starostlivosť o novorodenca. Myslím si, že to pomôže tej rodine a naozaj sa tá, tá práca a tá starostlivosť rozdelí medzi, medzi nich. Ja som si všimla zatiaľ, že v rozprave sú prihlásené len ženy, čiže asi my ženy to naozaj asi najviac oceňujeme, ale pevne verím, že aj všetci páni tu prítomní za to budú hlasovať, aby, aby takáto možnosť tu bola. Tak ako pán minister spomínal, ja mám krátky pozmeňujúci návrh. Totižto pri preklápaní tejto, tejto smernice sme trošku jednu časť opomenuli, a to sa týka práce na diaľku. To znamená, že iba naozaj je to krátky, krátky pozmeňujúci návrh, ktorý umožní aj teda takúto prácu na diaľku zaviesť s tým, že, samozrejme, áno, aj ten zamestnávateľ má možnosť sa vyjadriť v prípade, že by to nebolo možné, ale musí to dať písomne vedieť dotyčnému zamestnancovi a musí prihliadať aj teda na záujmy tohto zamestnanca. Čiže dovoľte, aby som vám teraz prečítala pozmeňujúci návrh k vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, tlač 1039. V čl. I sa za bod 44 vkladajú nové body 45 a 46, ktoré znejú: „45. V § 164 sa za odsek 2 vkladá nový odsek 3, ktorý znie: „(3) Ak požiada žena alebo muž trvale sa starajúci o dieťa mladšie ako osem rokov o domácku prácu, teleprácu alebo o prácu z domácnosti podľa § 52 ods. 2 na účely starostlivosti o dieťa, zamestnávateľ je povinný poskytnúť im písomnú odôvodnenú odpoveď, ak ich žiadosti nevyhovel v primeranej lehote. Pri posudzovaní žiadosti zamestnávateľ prihliada na jeho úlohy a oprávnené záujmy zamestnanca.“ Doterajší odsek 3 sa označuje ako odsek 4. 46. V § 165 sa slová „ods. 2“ nahrádzajú slovami „ods. 2 a 3“.“ Nasledujúce body sa primerane preznačia. Ďakujem veľmi pekne.
B. Bugár, podpredseda NR SR: (2003-04-24):
S. Husár, poslanec: Pán kolega Polka niekoľkokrát opakoval, že štát v tejto problematike úplne zlyhal. Dámy a páni, je úplne výsmechom výkonnej, ale dokonca aj zákonodarnej moci, teda aj nás, že v čase, keď prerokúvame návrh tohto zákona a keď sa nám tieto aférky rozmnožili ako huby po daždi, možno aj dnes v inzercii slovenských denníkov vychádzajú ponuky na predaj odpočúvacieho zariadenia, ako sa v nich uvádza, z telefonickej siete. Takéto ponuky, pokiaľ čítate inzerciu, môžete čítať už niekoľko týždňov bežne. Komu tieto ponuky na odpočúvanie na kúpu týchto zariadení smerujú? Komu, keď v zmysle platných zákonov tejto republiky sú u nás na zákonné odpočúvanie prísne určené inštitúcie a orgány? A naozaj, vrátane mňa, iba čítame tieto nehoráznosti, pritom nepochybujem, že existuje aj faktické materiálne krytie týchto ponúk a že nákup takýchto zariadení v tomto štáte je možný. Teda potvrdzujem a staviam sa za slová kolegu Polku, ktorý povedal, že štát v tejto oblasti úplne zlyhal a zlyháva i dnes. (Potlesk.)
Szalay, Tomáš, poslanec NR SR (2024-01-10):
Ďakujem veľmi pekne pánovi poslancovi Hargašovi za jeho vystúpenie. Položil rečnícku otázku, neverím, že teda úprimne čakal odpoveď. Ale tak ja skúsim na tú jeho rečnícku otázku odpovedať. To je tá, ten spor, že čo vlastne, čo si myslí Európska komisia, je to taká Schrödingerova Európska komisia, že teda má obidva stavy, je aj za tú zmenu, ktorá sa tu navrhuje, aj proti tej zmene. No a otázka pána poslanca bola, že kde je problém. Ja si myslím, že klamú, títo tu klamú, nie Európska komisia, to je môj názor na túto vec. A veľmi mi bolo sympatické, lebo si urobil, pán poslanec, domácu úlohu, ktorú som si robil aj ja, ja som si teda dal tú námahu, že som si pozrel, prečítal prepisy všetkých vystúpení pána Borisa Suska v minulom parlamente. Ja som to nebol na rozdiel od pána poslanca Vašečku, takže som si to nemohol pamätať, no a sú tam perly. Ja som niekoľko z nich, z nich vybral, lebo keď ich budem čítať, tak ani nebudú vedieť, že, no dobre. „Milé kolegyne, kolegovia, rokujeme o skrátenom legislatívnom konaní, na ktoré zákon o rokovacom poriadku vyžaduje striktné náležitosti, ktoré sa musia spĺňať, aby bol dodržaný zákonný postup pri prijímaní návrhu zákona, ktorý, ak dodržaný nie je a nebude, môže spôsobiť v konečnom dôsledku neplatnosť celého návrhu zákona, pretože Ústavný súd už judikoval, že ak nie je dodržaný procesný postup pri prijímaní jednotlivých návrhov zákonov, tak je to dôvod na vyhlásenie takéhoto zákona za prijatý v rozpore s ústavou, a teda ho vyhlási za neplatný. Čiže riskujeme, že takýto návrh zákona bude v konečnom dôsledku vyhlásený za neplatný." To nie sú moje slová, to sú slová Borisa Suska, ktoré povedal 12. novembra 2020 o 10.09 h. Takže myslím si, že toto by mohlo pre túto vládnu koalíciu byť dobrým varovaním. Ďakujem za pozornosť. (Potlesk.)
Viskupič, Jozef, poslanec NR SR (2015-05-06):
Ja chcem rovnako oceniť, lebo sú okamihy parlamentu, kedy vystúpiť pred plénom, nastúpenou osemdesiattrojkou, ktorá je nachystaná urobiť svoje, niekedy chce odvahu. A to, že sa dlhodobo nepáči proces, ktorý máme nastavený, že ľudia, ktorí pochybia v exekutíve, sa vracajú do najvyššieho možného orgánu parlamentnej republiky, a to je parlament, je systém, ktorý je nastavený zle. Ja nechcem teraz vstupovať do svedomia ani poslankýň, ani poslancov, pretože chcel by som využiť túto možnosť na výzvu samotnému exministrovi, ktorý síce získal mandát, ale ten mandát získaval s tým, že nemal na rováši alebo neniesol na pleciach obvinenie, za ktoré musel odstúpiť, politicky odstúpiť z exekutívnej funkcie, z postu ministra hospodárstva. A preto si myslím, že výzva odo mňa môže ísť len a len k nemu, a to je, že tuto ja nemôžem zahlasovať do akéhokoľvek výboru. A vyzývam pána Pavlisa na to, aby sa mandátu vzdal, pretože my sme tu boli svedkami vyvodzovania politickej zodpovednosti voči opozičnému podpredsedovi parlamentu a toto isté by mohol len a len uplatniť on, pretože mandát je jeho a keďže pochybil, mal by sa vzdať aj mandátu poslanca. Ak to padne na úrodnú pôdu, tak zbaví aj svojich kolegov toho, že musia hlasovať za jeho umiestnenie vo výboroch a musíme nie sedieť pri jednom stole, ale byť v tomto pléne s verejným funkcionárom, ktorý naozaj pochybil a spreneveril sa obhajobe verejného záujmu.
R. Kaliňák, podpredseda vlády a minister vnútra SR: (2008-10-23):
Samozrejme, otázka kontroly VIN čísel, či už motora alebo karosérie, je vždy otázkou problémovou, ktorú sme tu riešili aj z pohľadu kontroly originality. Je nutné, aby sme fyzicky autá kontrolovali aspoň tým, aby sme dokázali, či čísla uvedené sú adekvátne bezo zmeny, neboli vykonané zmeny na tomto aute. Ale budú na to presne určení pracovníci, ktorí vlastne vykonajú tú kontrolu a postúpia to tým, ktorí budú a mali by tú kontrolu vykonať priamo za tými prepážkami, ako to vy voláte a tak to vlastne aj je. Bol by som rád ešte, pán poslanec, prepáčte, keď sa k tomu opäť vrátime, dajme tomu v prvej polovičke budúceho roku, môžeme urobiť nejaké nové konštatovanie o tom, ako ten proces postupuje. Ďakujem pekne za otázku. Skončil som, pani predsedajúca.
Zmajkovičová, Renáta, podpredsedníčka NR SR (2013-02-05):
Ďakujem, pán poslanec. Otváram rozpravu. Do rozpravy som dostala jednu písomnú prihlášku. Pán poslanec Mikuláš Huba, nech sa páči, odovzdávam vám slovo. Nech sa páči.
Šimečka, Michal, podpredseda NR SR (2024-01-25):
Pán premiér, obávam sa, že vám vypršal čas a ani už nebude asi čas na ďalšiu otázku... (potlesk), takže, takže pokračujeme odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Jozefa Pročka smerujúca na ministra zahraničných vecí a európskych záležitostí Juraja Blanára, ktorého zastupuje pani ministerka zdravotníctva Dolinková, a tá otázka znie: „Pán minister, nie je z vášho pohľadu neúctou a medzinárodnou hanbou, keď premiér ide navštíviť susednú krajinu len tesne za naše hranice a nenavštívi ich hlavné mesto Kyjev?" Pani ministerka, prosím, máte slovo.
Ňarjaš, Erik, poslanec NR SR (2020-11-04):
Ďakujem. Vážený pán predseda, vážené panie poslankyne, páni poslanci... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-11-08):
Procedurálny návrh, pán poslanec!
Ondruš, Branislav, poslanec NR SR (2011-07-13):
Ďakujem pekne, pán predseda. Pán podpredseda, po vystúpení kolegu Martináka som síce začal uvažovať, že ak sme tu zaznamenali vývoj od divo žijúcich zvierat k takým, ktoré už dnes chováme, bolo by zaujímavé vedieť, aký vývoj bude od divo pôsobiacich politikov k takým, ktorí sa začnú normálne správať. Ale humor nabok. Pôvodne som sa aj ja chcel v podstate prihlásiť k tomu, čo ste, pán podpredseda, hovorili. A skutočne sa mi nezdajú nevyhnutné represívne opatrenia, ktoré posadia mladých ľudí do basy v podstate ešte vo väčšej miere, ako je to v súčasnosti, lebo však už v Trestnom zákone tie trestné sadzby odňatia slobody sú. Treba jednoducho varovať pred takýmito vážnymi trestmi a takéto tresty sa mi aj nezdajú celkom primerané. Ale po vystúpení pána kolegu Poliačika vás musím varovať, že evidentne tá situácia sa môže zhoršiť, lebo pokojne nás môže čakať napr. trest povinného členstva v nejakej mariškovej pracovnej skupine, príp. trest povinného členstva SaS. A to by som vám skutočne neprial.
Kuffa, Štefan, poslanec NR SR (2022-10-19):
V zmysle rokovacieho poriadku, ale tak myslím si, že v rámci tejto diskusie ten rokovací poriadok, ten myslím si, že málokto tu rešpektoval. A to, čo vy tu predkladáte tieto veci a práve tú nenávistnú rétoriku, ktorí tu... ktorú tu ste rozprúdili na celom Slovensku, je to vaša robota. Je hanba a ostuda Slovenskej republiky, keď dúhová vlajka zaviala nad Prezidentským palácom. To je taká dehonestácia štátnosti, takýto prepadák tuná nebol. Zuzana Čaputová je tá, ktorá si nezaslúži, aby opätovne bola tuná už prezidentkou. Tak jak Maroš Kéry tu istého času povedal a hovorí, že v podstate najväčším prepadákom v Prezidentskom paláci bol Kiska, ktorý sa nikdy nemal stať prezidentom. Čaputová je pokračovateľ... (Prerušenie vystúpenia časomerom.)
Jurinová, Erika, podpredsedníčka NR SR (2014-07-01):
Ďakujem. Vyhlasujem týmto všeobecnú rozpravu za skončenú. Chce k rozprave zaujať stanovisko pán navrhovateľ? Pán spravodajca? Nech sa páči.
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o bode 4 z informácie.
Bugár, Béla, podpredseda NR SR (2016-12-06):
Pán poslanec Kresák.
Laššáková, Jana, podpredsedníčka NR SR (2012-07-02):
S reakciou na faktické poznámky. Pani poslankyňa Tomanová, nech sa páči.
B. Bugár, podpredseda NR SR: (2004-03-11):
K. Ondriaš, poslanec: Ďakujem za slovo. So všetkým súhlasím, ale chcem povedať, že ja som hovoril o rozširovaní pôsobnosti NATO na území krajín, ktoré nie sú členmi NATO. Ďakujem.
Zmajkovičová, Renáta, podpredsedníčka NR SR (2013-09-03):
Pán poslanec Miškov.
B. Bugár, podpredseda NR SR: (2004-05-26):
Budeme pokračovať ďalším zákonom, a to druhým čítaním o návrhu poslancov Národnej rady Slovenskej republiky Branislava  Opaterného a Jozefa Hurbana na vydanie zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov (tlač 577). Spoločnú správu výborov máte v tlači 577a. Dávam slovo pánovi poslancovi Jozefovi Hurbanovi, aby návrh zákona odôvodnil. J. Hurban, poslanec: Ďakujem pekne, pán podpredseda. Vážený pán podpredseda, kolegyne a kolegovia, dovoľte mi, aby som v druhom čítaní stručne uviedol návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov. Chcem zdôrazniť, že pri poslednej novele tohto zákona sa dostalo do zákona ustanovenie § 47c ods. 7, ktoré umožňovalo použiť alebo umožňuje použiť výnos prevodu majetku, ktorý je príjmom osobitného účtu ministerstva aj na úhradu nákladov spojených s realizáciou významných investícií, čo je však podľa nášho názoru v rozpore s programovým vyhlásením vlády z novembra 2002, v ktorom sa uvádza, že príjmy z privatizácie je možné využívať len na zníženie verejného dlhu alebo na reformy dôchodkového systému a školstva. Toľko stručný úvod. Keďže som členom výboru pre financie, rozpočet a menu, samozrejme, že tento návrh zákona bol prerokovaný aj v tomto výbore, ale o tom bude pán spravodajca informovať v spoločnej informácii, pretože spoločná správa prijatá nebola, neprijali sme uznesenia ani vo finančnom výbore, pretože tie hlasy boli  na rovnako. Zaoberali sme sa stanoviskom Kancelárie Národnej rady odboru legislatívy a aproximácie práva, boli tam štyri pripomienky legislatívcov, ktoré však podstatným spôsobom nemenili tento návrh zákona. Chcem ale zdôrazniť, že tieto pripomienky si z poslancov nikto neosvojil, takže sa o nich ani nehlasovalo, ale hovorím, že boli len technického rázu. S týmto návrhom zákona sa zaoberala aj vláda Slovenskej republiky a, kolegyne a kolegovia, máte určite k dispozícii stanovisko predsedu vlády z 5. mája 2004, v ktorom sa konštatuje, že vláda s týmto návrhom zákona súhlasí. Toľko by som chcel na uvedenie. Chcem vás poprosiť o podporu tohto návrhu zákona. Pán podpredseda, skončil som. Ďakujem.
Blaha, Ľuboš, podpredseda NR SR (2024-01-31):
Pán poslanec Tomáš Hellebrandt.
Blanár, Juraj, podpredseda NR SR (2021-09-30):
Tri faktické poznámky na vaše vystúpenie. Ako prvý je pán poslanec Milan Mazurek.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 143, za 122, 20 proti, 1 nehlasoval. Sme v treťom čítaní . Otváram rozpravu. Pýtam sa, či sa niekto hlási do nej. Nie. Nie? Vyhlasujem rozpravu za skončenú. Nech sa páči.
Suja, Miroslav, poslanec NR SR (2022-12-21):
Ďakujem za slovo. Pán podpredseda, ja by som sa chcel len spýtať, či vieme aj tie ďalšie body, či budeme čakať na každý ten pozmeňovák alebo, aby sme sa vedeli nejako zariadiť časom, lebo viete, je to také nekorektné voči nám. Ak nemáme pripravené, keby povedali tí predkladatelia tých pozmeňovacích návrhov, že nie sú pripravené, tak nemusíme tu zbytočne sedieť tie hodiny. A keby sme ako zo slušnosti, ja si myslím, že by to bolo fér.
Zelník, Štefan, poslanec NR SR (2019-05-13):
Vyčerpali sme všetky body zo spoločnej správy, pristúpime k hlasovaniu o pozmeňujúcich návrhoch z rozpravy v poradí, ako boli predložené. Teraz budeme hlasovať o pozmeňujúcom návrhu pani poslankyne Červeňákovej.
Kollár Boris, predseda NR SR (2022-04-27):
Je hlasovanie, ďakujem pekne.
Šimečka, Michal, podpredseda NR SR (2024-06-14):
Ďakujem pekne. S reakciou, pán poslanec Viskupič, nech sa páči.
A. Belousovová, podpredsedníčka NR SR: (2009-04-15):
Podľa schváleného programu teraz nasledujú štyri vládne návrhy zákona, ktoré bude z poverenia vlády Slovenskej republiky v prvom čítaní uvádzať minister hospodárstva Slovenskej republiky pán Ľubomír Jahnátek. Pristúpime teda k vládnemu návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov . Vládny návrh zákona je pod tlačou 981. Návrh na jeho pridelenie na prerokovanie výborom je v rozhodnutí č. 1018. Teraz prosím pána ministra hospodárstva pána Jahnátka, aby vládny návrh zákona uviedol. Pána ministra tu nemáme. Desaťminútová prestávka. (Prerušenie rokovania o 14.11 hodine.) (Pokračovanie rokovania o 14.18 hodine.)
Beluský, Martin, poslanec NR SR (2020-09-23):
Ďakujem, pán podpredseda. Vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení pre mňa ako spravodajcu z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní, gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte, prosím, všeobecnú rozpravu k uvedenému návrhu zákona.
Danko, Andrej, predseda NR SR (2017-03-29):
Prosím, prezentujme sa a hlasujme. (Hlasovanie.) Prítomných 146 poslancov, za 66, proti 48, zdržalo sa 32. Konštatujem, že sme uvedený návrh neschválili a nebudeme pokračovať v rokovaní o návrhu zákona. Teraz budeme hlasovať o bode 57 schváleného programu, ktorým je prvé čítanie o návrhu poslancov Galka a Laurenčíka na vydanie zákona, ktorým sa mení zákon č. 570/2005 Z. z. o brannej povinnosti, tlač 463. Spravodajcom je člen výboru pre obranu a bezpečnosť, poslanec Richard Vašečka. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Ľubomíra Galka a Milana Laurenčíka na vydanie zákona, ktorým sa mení zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov , tlač 463.)
Kollár, Boris, predseda NR SR (2021-10-26):
S faktickou poznámkou vystúpi pán poslanec Blaha. Nakoľko ho tu nemáme, v rozprave je nahlásený pán poslanec Kamenický. Nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky , tlač 747.)
Glváč, Martin, podpredseda NR SR (2017-05-17):
Pán poslanec Mizík.
Hort, Milan, podpredseda NR SR (2011-07-07):
Je tu procedurálny návrh pána poslanca Galbavého. Neznížim sa, pán... Nech sa páči. Ja som vás vyzval, aby ste... (Prerušenie predsedajúceho poslancom.)
Mesterová, Zuzana, poslankyňa NR SR (2023-11-21):
Ďakujem pekne za slovo. Dávam procedurálny návrh skrátiť čas faktickej poznámky z dvoch minút na minútu z dôvodu obsahu a rozsahu prebiehajúcej rozpravy vzhľadom na čas, ktorý je.
Kollár, Boris, predseda NR SR (2022-10-18):
(Hlasovanie.) Prítomných... Treba si to sklopiť. Jozef, nie. Jožko, nie, celé takto si treba naklopiť. Prítomných 94 poslancov, za 94. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 . Vládny návrh zákona je pod tlačou 1271, návrh na jeho pridelenie na prerokovanie výborom je v rozhodnutí č. 1327. Prosím ministra práce, sociálnych vecí a rodiny Slovenskej republiky Milana Krajniaka, aby v zastúpení podpredsedu vlády a ministra financií vládny návrh zákona uviedol. Nech sa páči, pán minister, máte slovo.
B. Bugár, podpredseda NR SR: (2005-09-23):
Otváram rozpravu. Nakoľko som nedostal písomné prihlášky do rozpravy, pýtam sa, či sa hlási niekto do rozpravy ústne zdvihnutím ruky, lebo znovu nám odišlo hlasovacie a technické zariadenie na dovolenku. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Budeme teraz pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskym spoločenstvom a Európskym spoločenstvom pre atómovú energiu a ich členskými štátmi na jednej strane a Tadžickou republikou na strane druhej (tlač 1180). Návrh odôvodní minister zahraničných vecí Slovenskej republiky Eduard Kukan. Nech sa páči, pán minister.
M. Hort, podpredseda NR SR: (2008-02-01):
Slovo má pani poslankyňa Gabániová.
Ľ. Martinák, poslanec: (2007-09-12):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 15. októbra 2007 a gestorský výbor do 16. októbra 2007.
B. Bugár, podpredseda NR SR: (2003-02-27):
(Hlasovanie.) Prítomných je 116 poslancov, za 95, proti 6, zdržalo sa 14, nehlasoval 1. Konštatujem, že bod č. 4 z informácie Národná rada schválila.
M. Dzurinda, predseda vlády SR: (2003-02-27):
neprítomný dnes by mal byť jediný člen vlády Pál Csáky. Nemá otázku, takže zastúpiť ho nie je potrebné.
P. Paška, predseda NR SR: (2008-11-25):
Máte slovo, pán minister. [Rokovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov , tlač 796.]
Panáček, Milan, poslanec NR SR (2015-03-12):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a na návrh pána poslanca Čaploviča aj Výboru Národnej rady pre vzdelávanie, vedu, mládež a šport. Ďalej aby za gestorský výbor určila hlasovaním výbor Národnej rady pre verejnú správu a regionálny rozvoj a aby predmetný návrh zákona výbory prerokovali do 30. apríla 2015 a v gestorskom výbore do 5. mája 2015 od prerokovania návrhu zákona v Národnej rade Slovenskej republiky v prvom čítaní.
M. Kovačócy, poslanec: (2010-01-29):
Ďalej by som chcel povedať to, že si vážim u pána ministra Kaliňáka to, že ako chlap sa vedel ale aj ospravedlniť, áno, priznal chyby a vedel sa ospravedlniť. Ale ja nepamätám, že predošlí ministri by toto boli spravili. A na záver, čo mi v tom príhovore pána Szigetiho nesedelo. Pán kolega Szigeti, nebojte sa žiadny výbuch na lietadle nebude, oni cvičili bez iniciačnej rozbušky. Však keby ste hneď tú trhavinu tam zapálili zapaľovačom, to len zhorí, malý plamienok. Nebola tam rozbuška. Ďakujem.
Urban, Miroslav, poslanec NR SR (2023-05-18):
Nefunguje mi to zariadenie tak, ako by malo. No ďakujem za odpoveď. Ja sa ospravedlňujem za tú otázku, ja viem, že ste tam krátko, viem, že za to nemôžte, za túto situáciu, ale ešte by som tak doplnil, že či náhodou aj to, v podstate je to výpadok personálu, možnože chýbajú dvaja-traja detskí lekári v tom regióne, ten región je 100 000 obyvateľov, to je veľký región, a že či to náhodou nesúvisí aj s tým, s tou optimalizáciu siete nemocníc, kedy ten Trebišov bol zaradený do tej prvej, prvého stupňa, do tej komunitnej nemocnice, či preto neni ani záujem ohľadom tých mladých lekárov pracovať v takejto nemocnici, ktorá je v tomto prvom stupni, aj keď, samozrejme, môžeme tam mať ten pediatrický program. A sami vidíme, že to neni o tých mzdách lekárov, o čom sme sa tu bavili minulý rok, ale je to o tých podmienkach, že tí lekári nechcú pracovať možno práve v tom regióne alebo nájdu si prácu niekde inde. A ja neviem, no takéto veci, naozaj nedá sa to vyriešiť tak zo dňa na deň, samozrejme, či neni to aj vlastne podnet na to, aby sme zvýšili perspektívne, ak budete pripravovať rozpočet, zdroje do zdravotníctva z tých 6-7 % HDP na vyššie percentá, 9-10, ako je to v zahraničí, lebo to je všetko o peniazoch, o ničom inom to nie je. Ak bude viacej peňazí, tak zaplatíte aj ten personál, ktorý tam môže ísť. A ja som sa pýtal, ešte je tam taká, doplňujúcu otázku, že niekde v tých menších regiónoch máte LSPP pohotovostnú službu, kde sú všeobecný lekár a hneď desať metrov od toho je urgent, a oni dupľujú si niekedy robotu a jedni nerobia toľko, druhí robia možno viac. Tam sa tiež míňa kopec peňazí, a viem, že takto napríklad teda chýbajú aj tí detskí pediatri, aj u nás v regióne Ružomberok nikto nechce robiť pohotovosť. Ale to išlo to do takej absurdnosti, že všeobecný lekár platí iného všeobecného lekára, aby išiel zaňho slúžiť. To už je, to je už ako šialenstvo, keď jeden lekár má just povinnosť slúžiť, a on dá druhému lekárovi 100 euro a povie, choď tam miesto mňa. No a tak to je v podstate bežná prax všade na Slovensku. Ďakujem.
M. Hort, podpredseda NR SR: (2007-10-18):
V tejto chvíli nemôže, napriek tomu, že ste použili veľa rečníckych otázok, nikto z poslancov vystúpiť, lebo to nebolo vystúpenie v rozprave, ale to bolo úvodné vystúpenie spravodajcu. Dovolím si to poznamenať, keď už dávate rečnícke otázky. V nedávnej aj dávnej minulosti bolo zvykom v tomto parlamente, že keď chcel spravodajca vystúpiť v rozprave, tak má, samozrejme, prioritné právo sa prihlásiť tak, aby sa dalo na neho reagovať. Nehnevajte sa, musel som to povedať, lebo to tu tak fungovalo. No, teraz otváram rozpravu a dávam slovo prvému, ktorý je písomne prihlásený, a to je pán poslanec Galbavý. Nech sa páči.
Paška Pavol, predseda NR SR (2012-09-27):
(Hlasovanie.) 136 prítomných, 53 za, 78 proti, 5 sa zdržali. Tento procedurálny návrh sme neschválili.
Zmajkovičová, Renáta, podpredsedníčka NR SR (2012-12-13):
Pani poslankyňa, chcete reagovať? Nech sa páči.
Blaha, Ľuboš, podpredseda NR SR (2024-01-24):
Pani poslankyňa Tina Gažovičová. Môžte.
Laššáková, Jana, podpredsedníčka NR SR (2015-04-24):
Na vystúpenie pána poslanca s faktickými poznámkami páni poslanci Baláž a Brixi. Končím možnosť prihlásiť sa s faktickými poznámkami. Nech sa páči, pán poslanec Baláž.
P. Paška, predseda NR SR: (2009-04-28):
(Hlasovanie.) 130 prítomných, 79 za, 46 proti, 5 sa zdržali. Návrh pána poslanca Zvonára sme schválili.
Kuffa, Filip, poslanec NR SR (2023-05-18):
Pán predsedajúci, nakoľko informácia neobsahuje žiaden pozmeňujúci návrh, dajte, prosím, hlasovať o mojom pozmeňujúcom návrhu z rozpravy.
Zelník, Štefan, poslanec NR SR (2017-12-01):
Vážený pán predsedajúci, vážené panie poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 707a. Predseda Národnej rady Slovenskej republiky pridelil uvedený návrh zákona na prerokovanie ústavnoprávnemu výboru a výboru pre zdravotníctvo, ktorého súčasne určil za gestorský výbor. Výbory, ktorým bol návrh zákona pridelený, ho prerokovali v stanovenej lehote. Ústavnoprávny výbor podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky neprijal uznesenie. Výbor pre zdravotníctvo súhlasil s návrhom zákona a odporučil Národnej rade návrh zákona schváliť s pripomienkami, ktoré sú obsiahnuté v štvrtej časti spoločnej správy a požiadal ministra zdravotníctva Slovenskej republiky a ministra financií Slovenskej republiky vyčísliť dopady legislatívnych zmien na verejné zdravotné poistenie, ktoré sa majú uskutočniť alebo sa uskutočnia v roku 2018 a ktoré nie sú v súčasnosti známe a v prípade ich negatívneho vplyvu na verejné zdravotné poistenie ich výpadok dofinancovať v platbe za poistencov štátu, uznesenie č. 78 z 21. novembra 2017. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 707, vyjadrených v ich uzneseniach uvedených pod bodom 4 tejto správy a v stanovisku gestorského výboru odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Spoločná správa obsahuje 92 pozmeňujúcich návrhov. Gestorský výbor odporučil zo spoločnej správy vyňať na osobitné hlasovanie body 20, 23, 24, 25. Súčasne navrhol, aby sa o bodoch 1 až 19, 21, 22, 26 až 92 hlasovalo spoločne s návrhom gestorského výboru schváliť, o bodoch 20, 23, 24, 25 hlasovalo spoločne s návrhom gestorského výboru neschváliť. Spoločná správa výborov bola schválená uznesením č. 82 z 28. novembra 2017, kde ma výbor poveril za spoločného spravodajcu predniesť spoločnú správu výboru na schôdzi Národnej rady Slovenskej republiky. Pán predseda, navrhujem, aby Národná rada hlasovala o uvedenom návrhu zákona v utorok 5. 12. 2017 o 17.00 hodine. Ďakujem pekne.
Pčolinský, Peter, podpredseda NR SR (2022-11-09):
Ďakujem pekne. A teda konštatujem, že v návrhu na voľbu podpredsedu Najvyššieho kontrolného úradu nebol zvolený žiaden z kandidátov a opakovaná voľba sa vykoná na konci tejto 75. schôdze spolu s hlasovaním, tajným hlasovaním o vyslovení nedôvery, o odvolaní predsedníčky zdravotníckeho výboru. A k návrhu na voľbu verejného ochrancu práv konštatujem, že Národná rada zvolila Roberta Dobrovodského za verejného ochrancu práv na funkčné obdobie päť rokov, ktoré začína plynúť dňom zloženia sľubu. Ďakujem pekne, pokračovať budeme o 14.00 hod. (Prerušenie rokovania o 12.52 hodine.) (Pokračovanie rokovania o 14.00 hodine.)
V. Veteška, podpredseda NR SR: (2007-05-10):
(Hlasovanie.) Prítomných 129, za 129. Schválili sme tento zákon a Národná rada rozhodla, že prerokuje tento zákon v druhom čítaní.
Vons, Peter, poslanec NR SR (2022-05-04):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-09-21):
Ďakujem, pán navrhovateľ. Pýtam sa, pán spravodajca, záverečné slovo? Nech sa páči.
A. Belousovová, podpredsedníčka NR SR: (2008-11-27):
Slovo má pán poslanec Lipšic.
Glváč, Martin, podpredseda NR SR (2018-12-05):
Ďakujem. S faktickými poznámkami dve poslankyne. Končím možnosť prihlásiť sa. Pani poslankyňa Remišová.
V. Veteška, podpredseda NR SR: (2004-06-24):
O ospravedlnenie neúčasti na dnešnom rokovaní 28. schôdze Národnej rady Slovenskej republiky písomne požiadali poslanci Národnej rady pán Cagala, pán Federič, pán Hopta, pán Hurban, pán Karlin a pán Kiňo. Na zahraničnej pracovnej ceste nie je žiaden poslanec Národnej rady. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 634/1992 Zb. o ochrane spotrebiteľa v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 603, spoločnú správu výborov máte ako tlač 603a. Prosím podpredsedu vlády a ministra hospodárstva Slovenskej republiky pána Pavla Ruska, aby vládny návrh zákona odôvodnil. Nech sa páči, pán podpredseda vlády. P. Rusko, podpredseda vlády a minister hospodárstva SR: Vážený pán predsedajúci, vážené poslankyne, vážení poslanci, vážení páni ministri, vážení prítomní, dovoľte mi predložiť vám v rámci druhého čítania vládny návrh zákona, ktorým sa mení a dopĺňa zákon č. 634/1992 Zb. o ochrane spotrebiteľa. K vypracovaniu predmetného zákona pristúpilo ministerstvo hospodárstva na základe Plánu legislatívnych úloh vlády Slovenskej republiky. Hlavný dôvod na vypracovanie novely zákona o ochrane spotrebiteľa je zapracovanie zmien, ktoré nastali v práve Európskej únie v oblasti všeobecnej bezpečnosti výrobkov po prijatí smernice 2001/95/ES. Novelizáciou zákona sa upresňujú kritéria, ktoré sú rozhodujúce pre posúdenie bezpečnosti výrobku, pravidlá pre označovanie výrobku a povinnosti výrobcu a dodávateľa v oblasti bezpečnosti výrobkov. Rozširujú sa kompetencie dozorných orgánov pri uvedení výrobku do obehu, ktorý nie je bezpečný, a vytvára sa právny rámec pre zapojenie Slovenskej republiky do systému rýchlej výmeny informácií pri výskyte nebezpečných nepotravinárskych výrobkov v Európskej únii. Podľa smernice 98/27/ES o súdnych príkazoch na ochranu spotrebiteľských záujmov sa má umožniť nezávislým spotrebiteľským organizáciám domáhať sa na súde alebo orgáne štátnej správy ochrany kolektívnych spotrebiteľských záujmov. Tieto práva boli do navrhovanej novely zapracované. A po prijatí zákona budú mať možnosť domáhať sa  na súde alebo orgáne štátnej správy ochrany kolektívnych spotrebiteľských záujmov tak, že môžu požadovať zastavenie alebo zákaz každého neoprávneného zásahu do ich právom chránených záujmov ustanovených v zákone na ochranu spotrebiteľa a v osobitných predpisoch. Vážený pán predseda, vážené panie poslankyne, vážený pán predsedajúci, vážení poslanci, na základe uvedených skutočností si dovoľujem požiadať vás o podporu vládneho návrhu, už aj vzhľadom na to, že Výbor Národnej rady pre hospodárstvo, privatizáciu a podnikanie ako gestorský výbor k tomuto návrhu zákona podal 27 pozmeňujúcich a doplňujúcich návrhov, ktoré tento výbor odporúča schváliť en bloc, a navrhovateľ sa s týmto odporúčaním aj stotožnil. Ďakujem pekne.
Kotleba, Marek, poslanec NR SR (2020-04-28):
Ďakujem pekne za slovo. Pán kolega Ledecký, naozaj dotkli ste sa aj tej ťažby dreva, tak ja len dúfam v to, že naozaj tá ťažba dreva bude regulovaná a následne aj ten vývoz surovej guľatiny bude regulovaný, lebo vidíme v dnešnej dobe, že naozaj kvalitné drevo zo Slovenska sa vyváža niekde za hranice a vráti sa nám to späť ako nejaký odpad vo forme nejakého bukasového nábytku, čiže naozaj vám budem držať palce, aby sa vám to podarilo, a naozaj drevo ako strategická surovina nebolo vyvážané za hranice v takom masívnom počte, ako je teraz. Ďakujem pekne.
Hraško, Igor, poslanec NR SR (2014-12-02):
Ďakujem pekne, hádam stihnem. Pán kolega Osuský, ďakujem, že ste sa dotkli, aj keď takej malej, a mnohí si povedia, že bezvýznamnej kapitoly, akou je Slovenská akadémia vied, ale nakoľko bolo už viackrát deklarované, že teda ideme sa venovať vede a výskumu na Slovensku vo zvýšenej miere, tak potom nerozumiem tomu, ako môže byť znižovaný rozpočet v takejto inštitúcie, ktorá sa vede a výskumu venuje už zo svojho, v podstate zo svojho poslania, aké má. Takže naozaj je na pováženie, teda že to, čo sa rozpráva, na jednej strane a na druhej strane to, ako sa im nastaví rozpočet. Rozpočet Slovenskej akadémie vied nemôže byť nižší. A to, ako sa hovorilo, že tu sa ušetrí, tam sa ušetrí, hentam sa ušetrí. No tuná sa ide na čom šetriť? Na zamestnancoch? Idú sa prepúšťať alebo čo? Chýba nám jeden systémový prvok v jednej oblasti výskumu a to je ešte stále tradičná ľudová kultúra. Milión až 1,2 mil. eur by mohlo stačiť na desať rokov na to, aby sa spravil ešte dôsledný výskum v oblasti tradičnej ľudovej kultúry. SAV-ka na toto má kapacity, pokiaľ nie, by sa doplnila aj z externých zdrojov, ale by to určite vedela koordinovať, pretože už nejaké výskumy má aj z minulosti. Na základe toho by sa dalo nadväzovať. Čiže nie znižovať, ale ešte navýšiť by si zišla rozpočet táto kapitola, aby sa naozaj ešte dalo zachrániť to, čo sa na Slovensku zachrániť dá. Nie skúmať nejaké nové veci. Skúmať to, čo máme ešte doma z pozostalosti z minulosti. Takže ďakujem vám za to a podporím, samozrejme, aj ten pozmeňovák.
Marosz, Ján, poslanec NR SR (2017-05-19):
Ďakujem za slovo. Každý poslanec sľuboval, že si bude svoje povinnosti plniť v záujme občanov a že bude dodržiavať ústavu a ostatné zákony a pracovať tak, aby sa uvádzali do života. Prezident republiky povie, že ide zjavne o protiústavný zákon. Napriek tomu bez argumentov, bez nejakého vystúpenia poslancov koalície uvedú si do právneho poriadku narýchlo zákon, ktorý má hasiť a sanovať manažérske zlyhania Viktora Stromčeka, pod ktorého vedením je rezort dopravy a výstavba diaľnic. Politicky by mala jednoznačne niesť za vzniknutú situáciu strana MOST – HÍD, ktorá objala, prijala aj pána, ktorý podpisoval túto nevýhodnú zmluvu pre štát, volal sa Roman Brecely. Takže nemáme sa za čo skrývať, zopakujme si mená ľudí, ktorí za týmto protiústavným konaním stoja: Béla Bugár, Viktor Stromček ako štátny tajomník za stranu SMER, a rezortný minister dopravy pán Árpád Érsek. A keď dnes premiér Robert Fico po tom, čo na štyrikrát sme priniesli dôkazy o tom, že Robert Kaliňák sa správa korupčne, a Robert Fico povie, že on by mu za to dal kyticu kvetov, takže tento štát, to je, akože sa hovorí, že dovi, dopo. Naozaj tu už človek stráca slová. Treba nič iné, len zaplniť ulice a hrubú špinu vymiesť hrubou metlou. Ďakujem.
A. Belousovová, podpredsedníčka NR SR: (2009-02-11):
(Päťminútová prestávka.) (Po prestávke.)
Miškov, Juraj, poslanec NR SR (2012-06-19):
Ďakujem veľmi pekne. Chcel by som poďakovať pánovi poslancovi Chrenovi, ktorý naozaj veľmi vecne a profesionálne zhrnul všetky námietky proti prijatiu vami navrhovaného zákona. Páni kolegovia predkladatelia, páni poslanci Kondrót a Kolesík, chcel by som sa opýtať, či si naozaj myslíte, že je v poriadku silovo pretlačiť zákon, ktorého prijatie neodporúča váš vlastný minister spravodlivosti, keď uplatní zásadnú pripomienku a požiada o vypustenie článku I, ktorý nevypustíte? Naozaj si myslíte, že je v poriadku pomáhať predsedovi regulačného úradu pánovi Holjenčíkovi, ktorý je vaším nominantom, nerozhodovať o cenových návrhoch a v ďalšom zákone, o ktorom budeme neskôr rokovať, ako spomínal pán poslanec Chren, predsedovi regulačného úradu navrhovať dva platy a zlatý padák 130 000 eur mesačne? Čiže viac peňazí za menej práce, menej zodpovednosti, toto sú zrejme tie istoty, ktoré ste sľubovali vo svojej volebnej kampani. Ďakujem.
Goga, Ľudovít, poslanec NR SR (2021-03-30):
Ďakujem pekne za slovo. Martin, ďakujem za rozpravu. Ako aj počúvam kolegov, a myslím si, že na jednu vec si naozaj zabudol, a to bolo to, že prečo prichádzame s týmto zákonom teraz, a my si musíme uvedomiť jednu vec, že žiadna vláda ani tá slovenská, ale ani naokolo, myslím si, žiadna ani okolité krajiny, Rakúsko, Poľsko, Maďarsko, Čechy, žiadna možno aj na svete nebola pripravená na takú pandémiu, akou je pandémia COVID-19. To znamená, nemali pripravenú legislatívu na odškodňovanie. Možno sú pripravené na klasickú krízu, ktorá trvá tri mesiace, pol roka, možno rok, ale takisto ani, ani naša vláda nebola pripravená na to, že teraz po prvej vlne, ktorú sme zvládli dobre, príde druhá a možno tretia vlna, takže som rád, že je dôležité spraviť prvý krok, ktorým je vytvorenie legislatívy vyplývajúcej a ktorá budú môcť naštartovať pomoc ľuďom. Ďakujem pekne.
Krátky, Rastislav, poslanec NR SR (2023-12-12):
Ďakujem za slovo. Konsolidácia verejných financií, je to veľmi potrebné, ale tento návrh z dielne sociálnych demokratov je taký zvláštny, pretože na jednej strane sme tu počúvali, keď boli v opozícii, ako sa o ľudí treba postarať a priniesli návrh na zvyšovanie daní. Toto je tá starostlivosť o ľudí? Potom sme počúvali, ako treba ľuďom pomôcť s hypotékami a máme tu 30 % návrh na odvod pre banky, čo vlastne bude podľa môjho názoru viesť k zvyšovaniu úrokov alebo poplatkov v bankách minimálne. Čiže toto je tá pomoc ľuďom s poplatkami a s úrokmi v bankách? Potom tu máme v návrhu na konsolidáciu verejných financií zvyšovanie poplatkov za služby štátu. Čiže vlastne drahšie služby štátu budú. Potom tu máme zvyšovanie spotrebných daní, dobre, okej. Tam by som to ešte bral, aj keď už tu odznelo, že kde sú tie neporiešené oblasti. Zvyšovanie a zaťažovanie podnikateľov, čiže daň z dividend, to tu bolo teraz veľmi plasticky vykreslené, ako v podstate to nebude viesť k tým prepočtom, ktoré ministerstvo má, nedosiahnu sa tie čísla, nevyberiete viacej na daniach, ale vyberiete opačne ešte menej podľa všetkého, podľa praxe, ktorú nám ukazuje z minulosti poslanecký kolega. Takže tento návrh by som prehodnotil. A potom beriete ľuďom vlastne úspory a to, toho sa rečník nedotkol, že vy vlastne beriete ľuďom úspory z II. piliera, a to tým spôsobom, že im znížite ten podiel, ktorý sa im tam dáva zo starobného dôchodkového poistenia, čo je vlastne typická politika SMER-u. A teraz prepáčte, veď vy už ste v roku 2013 našliapli túto cestu. A keď sa obzrieme dozadu napríklad, to sú tie oranžové obálky, o ktorých hovorím, tak v roku 2021 bolo prepočítané, že 30 % menej majú sporitelia vďaka tomuto kroku. A zase im idete ubrať z dôchodkov.
Číž, Miroslav, podpredseda NR SR (2015-09-23):
Ďakujem. Kolegyne, kolegovia, vystúpenie pána poslanca bolo posledné v rámci riadne prihlásených vystúpení, takže vyhlasujem všeobecnú rozpravu za skončenú. Chce zaujať k rozprave stanovisko pán minister a má slovo.
M. Číž, podpredseda NR SR: (2008-07-01):
Pani poslankyňa bola jediná, ktorá sa prihlásila do rozpravy, a preto vyhlasujem všeobecnú rozpravu za skončenú. Pýtam sa navrhovateľky, či chce zaujať stanovisko k rozprave. Má slovo.
Dostál, Ondrej, poslanec NR SR (2019-05-16):
Pán poslanec Číž, no niežeby ma to prekvapilo, ale predsa len váš tón trochu zaskočil. Ja som pokojným tónom tiež kritizoval ten návrh, lebo v ňom vidím nejaké problematické úskalia. Ale kritizovať ho z tej pozície, z akej ste ho kritizovali vy, ma núti sa drobne toho návrhu zastať, pretože v tom návrhu je aspoň dobrý úmysel na rozdiel od návrhu, ktorým ste sa prezentovali vy. Zakotviť do zákona povinnosť verejných funkcionárov odpovedať všetkým médiám úplne, presne, pravdivo je možno naivné, ale určite je to vedené dobrým úmyslom. Zakotviť alebo vrátiť do zákona právo politikov na odpoveď žiadnym dobrým úmyslom vedené nie je. Naopak, je to vedené snahou politikov, ktorí, ktorí nedokážu normálnym spôsobom prezentovať svoje názory a chcú zasahovať do slobody médií. Povinnosť politikov odpovedať zakotvená do zákona je možno naivná, právo politikov na odpoveď, ako ho navrhujete vy, je nebezpečné.
P. Hrušovský, predseda NR SR: (2003-03-06):
(Hlasovanie.) Prítomných je 134 poslancov, za 12, proti 85, zdržalo sa 36, nehlasoval 1. Návrh sme neschválili. Prosím ďalší návrh.
Grendel, Gábor, podpredseda NR SR (2021-05-04):
Teraz dávam slovo spoločnému spravodajcovi z výboru pre sociálne veci pánovi poslancovi Jánovi Herákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Kubovič, Pavol, poslanec NR SR (2010-08-11):
Ďakujem za slovo. Pán poslanec, ja sa neviem zbaviť dojmu, že vy pri téme gréckej pôžičky, sa stále niečoho bojíte. Keď ste boli vo vláde, tak ste grécku pôžičku obhajovali pred občanmi, vyhovárali ste sa na to, že dôjde k devalvácii úspor, ohrozeniu vkladov, že dôjde, proste zachraňujete tým euro a podobne. Takto ste tú pôžičku obhajovali pred občanmi, báli ste sa pritom Bruselu. Teraz ste v opozícii, už sa Bruselu nebojíte a bojíte sa, čo povedia občania na to, keď sa k nej máte vyjadriť a máte povedať konečne to, čo ste robili predtým, že ste ju obhajovali a chcete ju podporiť. Ja nerozumiem zase tej dnešnej výhovorke, ktorá hovorí o tom, keď už sa toho Bruselu nebojíte a bojíte sa občanov, že zase to odložme o mesiac, že príde akási správa a vy očakávate, že tá správa vás zrejme vykúpi. Jednoducho sa stále a stále bojíte. Ja som veľmi rád, že konečne dnes na hlasovaní budete konečne môcť prejaviť svoj jasný postoj a vyjadriť sa tak, ako jednoducho predpokladám, ste to chceli od začiatku. Takže dnes máte konečne príležitosť povedať, že s touto pôžičkou súhlasíte a som strašne zvedavý a teším sa na vaše vyjadrenie.
Pellegrini, Peter, predseda NR SR (2015-05-21):
S reakciou na faktické poznámky pán poslanec Beblavý, nech sa páči.
Kazda, Radovan, poslanec NR SR (2022-06-17):
Pán poslanec, ja som nepovedal, že sa nedeje nič, však predsa vidíme, že rastú ceny energií a rastú ceny všetkého, preboha, kto by tvrdil, že sa nič nedeje, ale akože haló, haló, hovorím vám ešte raz, ja som vás tu raz vyzval a raz som ponúkol stávku a vy sa tejto čestnej, podľa mňa naprosto tejto čestnej stávky a naprosto čestnej výzve, ste ani neodpovedali, že či ju prijímate, či ju neprijímate, no je mi to ľúto. Pán poslanec Mazurok, Mazurek, pardon, tu nie je, tu ste, tu ste. Vy hovoríte, že, že je nezmyslom konsolidácia verejných financií, keď hovorím o konsolidácii verejných financií, však že to je nezmysel, no tak ako prepáčte, ale konsolidácia verejných financií je veľmi dôležitá, veľmi. Bez toho sa nedá... (reakcia z pléna), dobre. Pani poslankyňa Sulanová, nemáme na platy učiteľov. Nuž, ja vám to poviem takto. Keby som bol ja ministrom financií, tak ja urobím všetko pre to, všetko pre to, všetky možné akékoľvek možné dostupné škrty v rozpočte, aby platy učiteľov rástli o 100 %, o 100 %, pretože tak hlboko zaostávame v platoch učiteľov. Čiže taká prudká konsolidácia, také prudké škrtanie výdavkov rozpočtu by muselo nastať, aby sme našli peniaze na skokový nárast, na skokový nárast, aby sme boli aspoň v strede krajín Európskej únie a aby tí učitelia si, aby tí učitelia mali ten plat, ktorý si zaslúžia a aby mohli súťažiť. Mám 24 sekúnd, ja som to prehnal trošku, ale možno, že prihlásim sa teda ešte do, o slovo a skúsim doodpovedať. (Reakcia z pléna.) Dobre, tak po poslancovi Mazurekovi, tak viac nestíham, no nestihnem už.
Bugár, Béla, podpredseda NR SR (2019-05-15):
Ďakujem. Teraz dávam slovo spravodajkyni z navrhnutého gestorského výboru pre sociálne veci pani poslankyni Bašistovej. Nech sa páči.
Vaľová, Jana, poslankyňa NR SR (2013-10-15):
Aha, pardon.
M. Číž, podpredseda NR SR: (2009-06-17):
Teraz dávam slovo spravodajkyni, ktorú určil navrhnutý gestorský výbor, ústavnoprávny výbor, pani poslankyni Kataríne Cibulkovej, ktorá uvedie spravodajskú správu. Máte slovo, pani poslankyňa.
B. Bugár, podpredseda NR SR: (2006-01-31):
K. Fajnor, poslanec: Ďakujem pekne. Dovoľte, aby som aj ja v krátkosti reagoval na predrečníka. Ja si myslím, že s kolegom Brockom v podstate ja plne súhlasím. Tiež podľa môjho názoru rodina má byť základom štátu, veď sme to mali, ale myslím si, že o rodinu by sme sa mali starať komplexne. Nie je to len tým, že niekomu nedovolíme sa ľahko rozviesť. Pozrime sa len za hranice do Českej republiky, koľko je tam mladomanželských pôžičiek, pozrime sa vedľa, čo zavádzajú opäť veci, ktoré teda sme tu už raz mali a ktoré boli výhodné. To je otázka dostupnosti bytov, otázka sociálnych situácií, otázka nezamestnanosti. Pozrime si, prečo nám narastá tá rozvodovosť v týchto rodinách, a to je nielen rozvodovosť, prečo nám narastá kriminalita, samovraždy a tak ďalej, keď sme k tomu prešli. Ja si myslím, že by bolo dobré tento zákon, ako bol predložený, podporiť, pretože sú tu bitky, násilia v rodinách, nemá to význam. Ak ľudia už nechcú spolu žiť a prekročili ten Rubikon, myslím si, že im treba umožniť, aby lepšie sa čestne rozišli normálne ako ľudia a vedeli sa možno potom stretnúť aj na ulici. Práve preto by som sa ale vrátil k tej rodine. Plne s vami súhlasím, ale poďme sa o rodinu postarať komplexne. Ďakujem.
Blanár, Juraj, podpredseda NR SR (2021-05-10):
Posledný s faktickou poznámkou – pán poslanec Ľubomír Vážny.
Bugár, Béla, podpredseda NR SR (2018-02-14):
Zapnite ešte mikrofón. Ešte raz.
Kmec, Stanislav, poslanec NR SR (2018-10-16):
Pán predsedajúci, dajte, prosím, hlasovať o bodoch 2 až 7 pozmeňujúceho návrhu pána poslanca Martina Fecka.
Choma, Igor, poslanec NR SR (2011-09-13):
Ďakujem pekne. Pán minister, ja vás mám v úcte ako človeka, ja už som to tu raz povedal na tejto pôde, ale s hrôzou počúvam, že za rok ministrovania ste dodnes nepochopili dôsledky svojho počínania v súvislosti s výstavbou diaľnic. Na jednej strane chápem, že chcete mať diaľnice najlacnejšie, na druhej strane, a už to naznačil aj poslanec Pelegrini a plne sa stotožňujem aj s pánom prof. Mikolajom, vy neviete odhadnúť dôsledky toho počínania, ktoré dnes robíte. Ja som dnes nechcel vystupovať ani v rozprave, ale prihlásil som sa do rozpravy, aby som sa obšírnejšie k tejto téme mohol povenovať.